— 501 — 
ut in Pseudadoretis processu longo incurvo munitum est; qui pro- 
cessus in Pristadoreto subangustus, lateribus unacum margine antico 
labri fere horizontalis crebre denticulatus, sub angulo fere recto deorsum 
et retrorsum (menti apicem versus) deflexus est. 
219. Anno 1890, quum Epadoretum reitteri (S em.), injuste 
Pseudadoretis ascriptum, describerem, hujus speciei sola specimina 
masculina ante oculos habui. 
Morphomatica sexuum differentia in Ep. reitteri valde insignis his 
notis continetur: 9 perquam differt a mare staturà multo validiore, cor- 
poris formâ magis crassá, rhizotrogiformi; capite fronte et vertice vix 
vel non obscuratis, clypeo latiore, oculis triplo fere minoribus, mento 
longe piloso magis adeo buccato, antennis 9-articulatis clavà minusculà 
toto stipite breviore; pronoto latiore, latitudinem capitis cum oculis 
multo excedente, convexo, lateribus magis rotundato; elytris lateribus 
minus parallelis, pone medium ampliatis; abdomine medio convexo, 
pygidio minus convexo haud verticaliter declivi; femoribus posticis bre- 
vibus, crassis, externe valde rotundatis; tibiis posticis validioribus quo- 
que, apicem versus valde tubiformiter dilatatis; tarsorum quattuor ante- 
riorum unguiculo majore propius apicem multo fortius fisso, quam ob 
rem apice manifestissime quasi bifido. — In novissima Adoretinorum 
revisione a D-re Ohaus conscripta (Deutsche Ent. Zeitschr. 1912, 
p. 280) non omnia haec feminae insignia commemorata invenimus 
Etiam in Edm. Reitteri tabulis diagnosticis (1903, l. c.) sexuales 
Ep. reitteri characteres non satis diserte neque exacte tractantur. Tibiae 
posticae feminarum Ep. reitteri calcaribus apicalibus duobus instructae 
sunt, quorum alterum, etsi btevissimum rudimentarium, tamen in speci- 
minibus intactis semper plus minusve manifestum est. Etiam in omni- 
bus hujus speciei intactis maribus tibiae posticae manifesto calcaris 
secundi rudimento praeditae sunt. Ergo structura calcarium tibialium 
nullam praebet in Epadoreto reitteri differentiam sexualem. Examinavi 
hujus speciei haud exiguam speciminum copiam (160 4, 25 9 ) atque 
suspicor, Edm. Reitterum et D-rem Ohaus ante oculos sola spe- 
cimina mutilata habuisse. — Epadoreti reitteri feminae ubique multo 
rarius quam mares occurrunt. 
220. Sec. Arrow (Fauna of Brit. India, Coleopt. Lamellicorn., 
I, 1910, p. 309) gen. Crator Sem. 1889?) (= Vertumnus Reiche 
1859, nom. praeocc.) nominandum est Podalgus Burm. 1847, sed per- 
peram, nam gen. Podalgus Lacord. 1856 (Gen. Col., Ш, p. 408), 
cujus typus est Podalgus cuniculus (D ej. in litt.) Burm. 1847, non 
idem est ac gen. Podalgus Burm. 1847 (Handb. d. Entom., V, p. 117) 
1) Non 1890, ut cl. Arrow perperam citat. 
Русск. Durom. Обозр. ХИ. 1912. № 3. 
